કેન્દ્ર સરકારની ૭મા પગાર પંચની ભલામણોને ગુજરાત સરકારે સ્વીકારી લઈને ૧લી ઓગસ્ટ-૨૦૧૬ થી જ તેનો અમલ કરવાનો મહત્વનો નિર્ણય લીધો છે. જેનો લાભ રાજ્ય સરકારનાં છ લાખથી વધુ અધિકારીઓ- કર્મચારીઓ અને પેન્સનર્સને મળશે. ઉપરાંત ગ્રાન્ટ ઇન-એઇડ સંસ્થાનાં કર્મચારીઓને પણ ૭મા પગાર પંચ મુજબની ચૂકવણી કરાશે. ગુજરાત સરકારની કેબીનેટની બેઠકમાં આ નિર્ણય લેવાયાની સત્તાવાર જાહેરાત કરવામાં આવી છે. જેને લઈને સરકારી તિજોરી પર દર વર્ષે રૃ. ૮૫૧૭ કરોડનો આર્થિક બોજો પડશે.